rejauldu/bengali-wikipedia huggingface dataset:
100px|left|নেতাজী সুভাষ চন্দ্র বসু সুভাষ চন্দ্র বসু (জানুয়ারি ২৩, ১৮৯৭ - আগস্ট ১৮, ১৯৪৫?টিকা) ছিলেন উপমহাদেশের অন্যতম স্বাধিকার আন্দোলনের নেতা। তিনি নেতাজী হিসাবেও ব্যাপক পরিচিত। তিনি পরপর দুবার ইন্ডিয়ান ন্যাশনাল কংগ্রেসের প্রেসিডেন্ট নির্বাচিত হয়েছিলেন, পরবর্তিতে মহাত্মা গান্ধীর সাথে আদর্শগত মতভেদের কারণে সৃষ্ট দলীয় অনাস্থার ফলে এই পদ থেকে তাঁকে পদত্যাগও করতে হয়। নেতাজী বিশ্বাস করতেন, মহাত্মা গান্ধীর অহিংস নীতি স্বাধীনতা আদায়ে যথেষ্ট নয়, এবং তাই তিনি সশস্ত্র প্রতিরোধের পক্ষ নিয়েছিলেন। তিনি অল ইন্ডিয়া ফরওয়ার্ড ব্লক নামে পৃথক রাজনৈতিক দল সৃষ্টি করেন, অতিসত্ত্বর ব্রিটিশ রাজত্বের অবসান ঘটানোর লক্ষ্যে সম্পূর্ণ স্বাধীনতার ডাক দিয়েছিলেন। জাপান-অধিকৃত সিঙ্গাপুরে রাসবিহারী বসুর তত্বাবধানে ভারতীয় উপমহাদেশের যুদ্ধবন্দীদের নিয়ে গঠিত আজাদ হিন্দ ফৌজকে পরিচালনা করে তিনি উত্তরপূর্ব ভারতীয় সীমায় প্রবেশ করে ইম্ফল অবধি দখল করতে সক্ষম হন।১৯২০ সালে সুভাষ চন্দ্র ভারতের সিভিল সার্ভিস (ICS) পরীক্ষায় অংশ গ্রহণ করে ইংরেজীতে সর্বোচ্চ নাম্বার সহ চতুর্থ স্থান লাভ করেন।  মেধাতালিকায় উপরের সারিতে থাকা সত্ত্বেও তিনি, ১৯২১ সালের এপ্রিল মাসে সিভিল সার্ভিসের মর্যাদাপূর্ণ চাকরি ছেড়ে দেন, এবং ভারতের স্বাধীনতা সংগ্রামে সক্রিয় সদস্য হিসাবে যোগদান করেন।  তিনি ভারতীয় জাতীয় কংগ্রেসে যুক্ত হয়ে এটির যুব শাখায় সক্রিয় হন। তবে, সুভাষ চন্দ্র বসুর দর্শন, মহাত্মা গান্ধীর অহিংস নীতির সাথে না মেলায়, তিনি কলকাতা ফিরে গিয়ে বাংলার স্বাধীনতা সংগ্রামী এবং স্বরাজ্য পার্টির প্রতিষ্ঠাতা (মতিলাল নেহরুর সাথে) চিত্তরঞ্জন দাসের সাথে যোগ দেন। ১৯২১ সালে ওয়েলসের যুবরাজের ভারত আগমন উদযাপনের বিরোধীতা করে সুভাষ চন্দ্র এক বয়কটের আহবান করেন; ফলশ্রুতিতে তাঁকে জেলে যেতে হয়।  ... ... ... আরও জানুন
কাচিয়া বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।   আয়তন  কাচিয়া ইউনিয়নের আয়তন ৬,৪০৮ একর।   প্রশাসনিক কাঠামো  কাচিয়া ইউনিয়ন বোরহানউদ্দিন উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কাচিয়া ইউনিয়নের মোট জনসংখ্যা ৩৩,৭২২ জন। এর মধ্যে পুরুষ ১৬,৮০৮ জন এবং মহিলা ১৬,৯১৪ জন। মোট পরিবার ৬,৭১৫টি।   শিক্ষা  ২০১১ সালের আদমশুমারি অনুযায়ী কাচিয়া ইউনিয়নের সাক্ষরতার হার ৪৮.২%।   আরও দেখুন   বোরহানউদ্দিন উপজেলা  বোরহানউদ্দিন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:বোরহানউদ্দিন উপজেলার ইউনিয়ন
লিসা হ্যালিডে (, জন্ম ১৯৭৬) একজন মার্কিন লেখিকা এবং ঔপন্যাসিক। তিনি তার উপন্যাস আসিমেট্রি এর জন্য সর্বাধিক জনপ্রিয়, যার জন্য তিনি ২০১৭ সালে হোয়াইটিং পুরস্কার পান।   প্রারম্ভিক জীবন  লিসা হ্যালিডে মেডফিল্ড, ম্যাসাচুসেটস এ একটি মধ্যবিত্ত পরিবারে ১৯৭৬ সালের ১৬ই জুলাই জন্ম গ্রহণ করেন। তার পূর্বপুরুষেরা ইতালির ক্যাম্পানিয়ার। ১৯৮১ সালে, মাত্র ৫ বছর বয়সেই তার বাবা-মা-র বিবাহবিচ্ছেদ হয়। তিনি তার ছোট বোন ও মা, এবং মায়ের তৎকালীন বন্ধু এর সাথে বসবাস করতে লাগেন, পরবর্তীতে তার মা এবং তার বন্ধু  বিবাহে আবদ্ধিত হয়। হ্যালিডে স্কুল দক্ষতার সাথে পাস করেছিলেন, এবং পরবর্তিতে হার্ভার্ড-এ পড়াশোনা করেন। হার্ভার্ডে আর্ট হিস্ট্রি অধ্যয়ন করার সময়, তিনি কেমব্রিজ, ম্যাসাচুসেটস এবং সোমারভিল শহরে থাকতেন। ১৯৯8 সালে স্নাতকোত্তর হওয়ার পরে, তিনি ম্যানহাটনে চলে আসেন এবং দ্য ওয়াইলি এজেন্সিতে সহকারী সাহিত্যিক হিসাবে কাজ পেয়েছিলেন এবং পরে পদোন্নতি পান। তিনি সেখানে এক দশকেরও বেশি সময় ধরে বসবাস করেছিলেন। তিনি অ্যাজেন্সিতে ফিলিপ রথ-এর সাথে দেখা করেছিলেন এবং তাঁর সাথে একটি সম্পর্ক বাড়িয়েছিলেন, যা আজও বন্ধুত্ব হিসাবে টিকে আছে।  ২০০৬ সালে, তিনি সংস্থাটি ছেড়ে দেন এবং সাহিত্যের দিকে মনোনিবেশ করতে শুরু করেছিলেন। নিজেকে আর্থিকভাবে সহায়তা করার জন্য তিনি কিছু মুক্ত সম্পাদনা এবং গোস্ট রাইটিং করেছিলেন। ২০০৯ সালে তিনি ব্রিটিশ সম্পাদক এবং অনুবাদক থিওকে বিয়ে করেন, যার সাথে তিনি একই সাহিত্য সংস্থায় কাজ করতেন। ২০১১ সালে, তিনি তার স্বামীর সাথে মিলানে চলে আসেন। ২০১৭ সালে তাদের একটি কন্যা হয়।   কর্মজীবন  ১৯৯০-এর দশকের মাঝামাঝি সময়ে হ্যালিডে শৌখিন ছোট গল্প এবং বই লিখতে শুরু করেছিলেন। ১৯৯৭  সালে, হার্ভার্ডে অধ্যয়নকালে, তিনি দ্য আনফিশিয়াল গাইড টু লাইফ অ্যাট হার্ভার্ড ১৯৯৭-১৯৯৮ লিখেন।  ২০০৫ সালে, তার ছোট গল্প স্টাম্প লুই  প্যারিস রিভিউ ম্যাগাজিনে ছাপা হয়। ২০১৮ সালে হ্যালিডে তার প্রথম উপন্যাস "আসিমেট্রি" প্রকাশ করেন, যার জন্য তিনি সাহিত্য বিভাগে একটি হোয়াইটিং পুরস্কার লাভ করেন। বইটি সাইমন এন্ড শুস্টার প্রকাশ করেছিল। দ্য নিউ ইয়র্ক টাইমস, দ্য নিউ ইয়র্কার, টাইম ম্যাগাজিন সহ বেশ কয়েকটি প্রকাশনা তাদের ২০১৮ এর শীর্ষ ১০ বইয়ের তালিকায় বইটিকে স্থান দেয়। বারাক ওবামা তার ২০১৮ সালের সেরা বইগুলির তালিকায় বইটি অন্তর্ভুক্ত করেছিলেন।   তথ্যসূত্র    বহিঃসংযোগ   বিষয়শ্রেণী:১৯৭৬-এ জন্ম বিষয়শ্রেণী:মার্কিন লেখিকা বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন নারী
২০১৮ আইসিসি মহিলা বিশ্ব টুয়েন্টি২০ হচ্ছে ২০১৮-১৯ ক্রিকেট মৌসুমের আইসিসি কর্তৃক পরিচালিত আন্তর্জাতিক টোয়েন্টি২০ ক্রিকেট প্রতিযোগিতা যেটি ওয়েস্ট ইন্ডিজে ২ মার্চ থেকে শুরু হয়ে ২৫ মার্চ ২০১৮ তারিখ পর্যন্ত অনুষ্ঠিত হতে যাচ্ছে। এটি হতে যাচ্ছে আইসিসি মহিলা টি২০ বিশ্বকাপ এর ৬ষ্ঠ সংস্করণ এবং ওয়েস্ট ইন্ডিজ কর্তৃক আয়োজিত ২য় আসর (২০১০ সালের পর)। আন্তর্জাতিক ক্রিকেট কাউন্সিল (আইসিসি) এর ২০১৩ সালের বার্ষিক অধিবেশনে ওয়েস্ট ইন্ডিজ ক্রিকেট বোর্ড কে প্রতিযোগিতাটি আয়োজন করার দায়িত্বভার ন্যস্ত করা হয়।(29 June 2013). "Outcomes from ICC Annual Conference week in London"  – International Cricket Council. Retrieved 8 July 2015. ২০১৫ সালের জানুয়ারীতে আইসিসির বোর্ড মিটিংয়ে প্রতিযোগিতার তারিখ নিশ্চিত করা হয়।(30 January 2015). "ICC approves dates for major events" – Dawn News. Retrieved 8 July 2015.  দল সমূহ ৮টি স্বয়ংক্রিয়ভাবে প্রতিযোগিতার যোগ্যতা অর্জন করে এবং তাদের বাছাইপর্ব প্রতিযোগিতার মাধ্যমে দুটি দল এসে যুক্ত হয়।  দল  যোগ্যতার ধাপ  স্বয়ংক্রিয়ভাবে যোগ্য              আয়োজক   বাছাই প্রতিযোগিতায় ১ম   বাছাই প্রতিযোগিতায় ২য়  মাঠসমূহ  জানুয়ারী ২০১৮, আইসিসি খেলা অনুষ্ঠিত হওয়ার জন্য তিনটি মাঠের ঘোষণা করে:   গায়ানা সেন্ট লুসিয়া অ্যান্টিগুয়া প্রভিডেন্স  গ্রোস আইলেট নর্থ সাউন্ড  গায়ানা জাতীয় স্টেডিয়ামধারণ ক্ষমতা: ১৫,০০০ ড্যারেন স্যামি ক্রিকেট গ্রাউন্ডধারণ ক্ষমতা: ১৫,০০০ স্যার ভিভিয়ান রিচার্ডস স্টেডিয়ামধারণ ক্ষমতা: ১০,০০০ 150px 150px 150px খেলা : ১১ খেলা : ৯ খেলা : ৩   আম্পায়ারগণ  ২৫ অক্টোবর ২০১৮, আইসিসি প্রতিযোগিতাটি পরিচালনার জন্য কর্মকর্তাদের নিয়োগ করে। ১২ সদস্যের আম্পায়ারগণের সাথে রিচি রিচার্ডসন এবং গ্রেইম লেব্রয় নাম ও যুক্ত করা হয় ম্যাচ রেফারি হিসাবে।   গ্রিগোরি ব্রেদওয়েট  কিম কটন  শন জর্জ  ওয়েন নাইটস  নিতিন মেনন  স্যাম নোগজস্কি   ক্লেয়ার পোলোসাক  আহসান রাজা  সু রেডফার্ন  ল্যাংটন রুসেরে  শরফুদ্দৌলা  জ্যাকলিন উইলিয়ামস  গ্রুপ পর্ব গ্রুপ এ  গ্রুপ বি  সেমি ফাইনাল  ফাইনাল   পরিসংখ্যান   সর্বাধিক রান   খেলোয়াড়  খেলা  ইনিংস  রান  গড়  স্টাইক রেট  সেরা স্কোর  ১০০  ৫০  ৪  ৬  এলিশা হিলি ৬  ৫  ২২৫  ৫৬.২৫  ১৪৪.২৩  ৫৬*  ০  ২  ৩৩  ৩  হারমানপ্রীত কৌর ৫  ৫  ১৮৩  ৪৫.৭৫  ১৬০.৫২  ১০৩  ১  ০  ১২  ১৩  স্মৃতি মন্ধনা ৫  ৫  ১৭৮  ৩৫.৬০  ১২৫.৩৫  ৮৩  ০  ১  ২২  ৫  সুজি বেটস ৪  ৪  ১৬১  ৪০.২৫  ১১৯.২৫  ৬৭  ০  ১  ১৭  ১  জাভেরীয়া খান ৪  ৪  ১৩৬  ৪৫.৩৩  ১৩০.৭৬  ৭৪*  ০  ১  ২০  ০   সর্বাধিক উইকেট   খেলোয়াড়  খেলা  ইনিংস  উইকেট  ওভার  ইকোনমি  গড়  সেরা  স্ট্রাইক  ৪ উই  ৫ উই  Deandra Dottin ৫  ৫  ১০  ১৩.৪  ৫.৬৩  ৭.৭০  ৫/৫  ৮.২  ০  ১  Ashleigh Gardner ৬  ৬  ১০  ১৮.০  ৫.৯৪  ১০.৭০  ৩/২২  ১০.৮  ০  ০  Megan Schutt ৬  ৬  ১০  ১৩.০  ৫.১২  ১১.১০  ৩/১২  ১৩.০  ০  ০  Ellyse Perry ৬  ৬  ৯  ১৬.০  ৫.৫৬  ৯.৮৮  ৩/১৬  ১০.৬  ০  ০   Stafanie Taylor ৫  ৫  ৮  ১৫.৪  ৫.২৩  ১০.২৫  ৪/১২  ১১.৭  ১  ০  তথ্যসূত্র  বহিঃসংযোগ  বিষয়শ্রেণী:আইসিসি নারী বিশ্ব টুয়েন্টি২০ বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা বিষয়শ্রেণী:২০১৮-এ ওয়েস্ট ইন্ডিয়ান ক্রিকেট বিষয়শ্রেণী:ওয়েস্ট ইন্ডিজে মহিলা ক্রিকেট
ইওনা মারিয়া পেট্রেস্কু (জন্ম ১ জুলাই, ১৯৮০) একজন রোমানীয় অর্থনীতিবিদ, যিনি দেশটির অর্থমন্ত্রী হিসেবে দায়িত্ব পালন করেছেন।  Adina Vlad, "Cine este Ioana Petrescu", Adevărul, March 3, 2014; accessed March 12, 2014 তিনি হার্ভার্ড কেনেডি স্কুলের একজন জন নীতির পণ্ডিত  এবং একজন রোমানীয় এনজিও "পুর সি সিম্পলু ভার্দে"  পরিচালনা করেন যা স্থানীয় সরকারগুলিকে সবুজ অর্থনীতিতে রূপান্তরের প্রচেষ্টায় সহায়তা করে থাকে।    মন্তব্য   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী অর্থমন্ত্রী বিষয়শ্রেণী:ওয়েলেসলি কলেজের প্রাক্তন শিক্ষার্থী বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের শিক্ষক বিষয়শ্রেণী:রোমানিয়ার অর্থমন্ত্রী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:রোমানীয় অর্থনীতিবিদ
জারকা ১৯৮৬ সালে মুক্তিপ্রাপ্ত বাংলাদেশী লোকজ নাট্ট্য পটভূমির ফোক ফ্যান্টাসি চলচ্চিত্র। চলচ্চিত্রটি পরিচালনা করেছেন আবুল খায়ের বুলবুল। শ্রেষ্ঠাংশে অভিনয় করেছেন সোহেল রানা, রোজিনা, মান্না ও রাজীব সহ আরও অনেকে।  চলচ্চিত্রটি ১৯৮৬ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।  কাহিনি সংক্ষেপ এলাকার সর্দার তার এলাকায় কেউ ইসলাম প্রচার বা গ্রহণ করলে গর্দান কর্তন করে ফেলে। তবে তােই স্বীয় কন্যা মুসলিমধর্মে আকৃষ্ট হয়ে এক তরুণের প্রেমে পড়ে তাকে ঘিরে দুই গোত্রের মাঝে বিবাদ শুরু হয়। অভিনয়ে সোহেল রানা রোজিনা মান্না দিলারা ইমরান রাজীব রাজ আনোয়ার হোসেন আনোয়ারা প্রবীর মিত্র মিনু রহমান জাহারারা ভূইয়া ফারজানা ববি শেলী কাদের আমীর সিরাজী  সঙ্গীত জারকা চলচ্চিত্রের গান রচনা করেছন মনিরুজ্জামান মনির, জাহানারা ভূইয়া ও আবুল খায়ের বুলবুল সুর ও সঙ্গীতায়োজন করেছেন আলম খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, খুরশিদ আলম ও এন্ড্রু কিশোর।  পুরস্কার ও মনোনয়ন   তথ্যসূত্র   বহিঃসংযোগ  বিষয়শ্রেণী:১৯৮৬-এর চলচ্চিত্র বিষয়শ্রেণী:আলম খান সুরারোপিত চলচ্চিত্র
অ্যাওয়েকেনিং মিউজিক (পূর্বে অ্যাওয়েকেনিং রেকর্ডস নামে পরিচিত ছিল) একটি ইংল্যান্ডভিত্তিক সঙ্গীত প্রযোজনা সংস্থা। এটি ২০০০ সালে ইংল্যান্ড ও মার্কিন যুক্তরাষ্ট্রের চারজন উদ্যোক্তা তৈরি করেছে।   অ্যাওয়েকেনিং মিউজিকের অ্যালবামসমূহ  বছরশিরোনামশিল্পী২০০৩আল-মুয়াল্লিমসামি ইউসুফ২০০৪সালাওয়াতমেসুত কুর্তিস ও সামি ইউসুফ২০০৫মাই উম্মাহসামি ইউসুফ২০০৬দুনিয়ানাজিল আজমী২০০৭সামথিং অ্যাবাউট লাইফহামজা রবার্টসনএক সাওয়াল মেই কারুবেন খান ও সামি ইউসুফ২০০৮ইহলাম মা'আইয়াহামজা নামিরা২০০৯বিলাভডমেসুত কুর্তিস২০০৯থ্যাংক ইউ আল্লাহমেহের জেইনউইথআউট ইউসামি ইউসুফহাবিবি ওয়া ইন্তা বা'ইদতামির হোসনি২০১০ইনসানহামজা নামিরা২০১১আই বিলিভইরফান মাক্কি২০১২ফরগিভ মিমেহের জেইন২০১৪দ্য পাথ রাইফতাবাসসামমেসুত কুর্তিসএসমানিহামজা নামিরা২০১৫আসির আহসানহুমুদ আল খুদারসালামহ্যারিস জে.এল – মেসাড়ারাতিহামজা নামিরা২০১৬ওয়ানমেহের জেইনরিমিক্সহামজা নামিরা২০১৯বালাগাল উলামেসুত কুর্তিসমার্সিরাইফ২০২০মাথা বা'দ ?হুমুদ আল খুদার২০২১আজিম আলশান (ইপি)মেসুত কুর্তিসনূর আলা নূর (ইপি)মেহের জেইন   লাইভ অ্যালবামসমূহ  বছর শিরোনাম শিল্পী ২০১৪ লন্ডন অ্যাপোলোতে অ্যাওয়েকেনিং লাইভ বিভিন্ন শিল্পী(ফিচার করেছেন: মেহের জেইন, মেসুত কুর্তিস, হামজা নামিরা, রাইফ ও ইরফান মাক্কি )   শিল্পী   আলী মাগরেবী  হ্যারিস জে.  হুমুদ আল খুদার  মেহের জেইন  মেসুত কুর্তিস  রাইফ  ইসম বাছিরী   উল্লেখযোগ্য প্রাক্তন শিল্পী   হামজা নামিরা  হামজা রবার্টসন  ইরফান মাক্কি  নাজিল আজমী  সামি ইউসুফ  তামির হোসনি  বেন খান   জনহিতকর কার্যক্রম  ২০১২ সালে অ্যাওয়েকেনিং মিউজিক "সাউন্ড অব লাইট" দাতব্য কনসার্টে অংশ নেয়। ২০১৩ এবং ২০১৪ সালে রেকর্ড লেবেলটি শিল্পী মেহের জেইন, হামজা নামিরা, মেসুত কুর্তিস, রাইফ এবং ইরফান মাক্কির সহায়তায় ইসলামিক রিলিফ, হিউম্যান আপিল এবং বিশ্বজুড়ে অন্যান্য দাতব্য সংস্থার সাথে সমন্বয় করে দাতব্য কনসার্ট আয়োজনে সহায়তা করে।   তথ্যসূত্র    বহিঃসংযোগ       বিষয়শ্রেণী:ইসলামি সঙ্গীত বিষয়শ্রেণী:২০০৩-এ যুক্তরাজ্যে প্রতিষ্ঠিত বিষয়শ্রেণী:২০০৩-এ প্রতিষ্ঠিত রেকর্ড লেবেল বিষয়শ্রেণী:ইসলামি রেকর্ড লেবেল বিষয়শ্রেণী:ব্রিটিশ স্বাধীন রেকর্ড লেবেল
__TOC__  ১১ অক্টোবর ২০১৯  সন্দেহভাজন সকপাপেট       সম্পাদক মিথস্ক্রিয়া উপযোগ  উপরের তিনটি একাউন্টের বাংলা ও ইংরেজি উইকিপিডিয়ায় শুধুমাত্র আগ্রহ ‘কামরুল হাসান নাসিম’ নামক নিবন্ধে। একাউন্টগুলোর সম্পাদনার ধরণ থেকে এটা নিশ্চিত যে, এগুলো নিবন্ধের বিষয়ের সাথে সম্পর্কিত। Paula brands একাউন্টটি তৈরি করা হয়েছে ‘নিবন্ধটি অপসারণের প্রস্তাবনা’ দেওয়ার পর (মন্তব্যগুলো দেখুন)। তাছাড়া, Paula brands-এর ব্যবহারকারী আলাপ পাতার তথ্যানুসারেও প্রথম দুটির সাথে সামঞ্জস্যতা নির্ণয় করা যায়। সুতরাং এ থেকে প্রতিয়মান হয় একাউন্টগুলো একই ব্যক্তির অথবা মেটাপাপেট্রি। ~ যুদ্ধমন্ত্রী আলাপ ১১:০৯, ১১ অক্টোবর ২০১৯ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষণ ও/বা টহল দানকারী প্রশাসকের মন্তব্য আবেদনটি শুধুমাত্র প্রমাণ রাখার জন্য সংকলিত হল।  হিসেবে বন্ধ করা হল। ~ যুদ্ধমন্ত্রী আলাপ ১১:১৬, ১১ অক্টোবর ২০১৯ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০১৯
১৫তম - ১৬তম - ১৭তম - ১৮তম - ১৯তম - ২০তম - ২১তম - ২২তম - ২৩তম - ২৪তম - ২৫তম - ২৬তম - ২৭তম - ২৮তম - ২৯তম - ৩০তম অস্ট্রিয়ার ন্যাশনাল কাউন্সিলের সদস্য। যারা ২০তম আইনসভা গঠন করে ১৯৯৫ অস্ট্রিয়ার আইনসভা নির্বাচনে নির্বাচিত হয়ে।  বিষয়শ্রেণী:মেয়াদ অনুযায়ী ন্যাশনাল কাউন্সিল (অস্ট্রিয়ার) সদস্য
সি সুব্রাহ্মণি, সি এস মণি নামেও পরিচিত, একজন ভারতীয় রাজনীতিবিদ এবং বিধানসভার সদস্য ছিলেন। তিনি ১৯৯৬ সালের নির্বাচনে তিরুভল্লুর আসন থেকে দ্রাবিড় মুন্নেত্র কড়গম (ডিএমকে) প্রার্থী হিসাবে তিনি তামিলনাড়ু আইনসভায় নির্বাচিত হয়েছিলেন।   ২০০৩ সালের অক্টোবরে সুব্রমনির সাথে সংযুক্ত চারটি সম্পত্তি ভিজিল্যান্স ও দুর্নীতি দমন অধিদপ্তর অনুসন্ধান করেছিল, যা তাঁর আয়ের সাথে সঙ্গতিপূর্ণ ছিল না বলে অভিযোগ ছিল। এটি তামিলনাড়ু সরকার কর্তৃক উত্থাপিত অনুরূপ অভিযোগের বিস্তৃত তদন্তের অংশ ছিল যা তৎকালীন জয়ললিতার সর্বভারতীয় আন্না দ্রাবিড় মুনেত্র কড়গম দল দ্বারা নিয়ন্ত্রিত ছিল।  তিনি, তাঁর স্ত্রী এবং দুই ছেলের বিরুদ্ধে ২০০৫ সালে আনুষ্ঠানিক অভিযোগ আনা হয়েছিল।  ২০১৫ সালে আদালতে তথ্য প্রমাণের অভাবে সমস্ত অভিযোগ খারিজ করা হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ু বিধানসভার সদস্য ১৯৯৬-২০০১
মিস আর্থ ২০০৬, মিস আর্থ প্রতিযোগিতার ৬ষ্ঠ সংস্করণ, ২৬ নভেম্বর ২০০৬ তারিখে ফিলিপাইনের ম্যানিলায় ফিলিপাইনের জাতীয় জাদুঘরের মাঠে অনুষ্ঠিত হয়েছিল।  ইভেন্টের শেষে, ভেনেজুয়েলার আলেকজান্দ্রা ব্রাউন মিস আর্থ ২০০৬ হিসেবে চিলির হিল হার্নান্দেজকে মুকুট পরিয়ে দেন। প্রতিযোগিতায় এটি চিলির প্রথম জয়।    ৮২টি দেশ ও অঞ্চলের প্রতিযোগীরা এই বছরের প্রতিযোগিতায় অংশ নিয়েছিল, যা ২০০৫ সালের ৮০ জন প্রতিযোগীর থেকে বেশি। প্রতিযোগিতাটির আয়োজক ছিলেন এরিয়েল উরেটা, মিস আর্থ ২০০৪ প্রিসিলা মেইরেলেস এবং মিস ফিলিপাইন-এয়ার ২০০৬ জিঞ্জার কনজেরো। ফিলিপিনো গায়ক এবং অভিনেতা ক্রিশ্চিয়ান বাউতিস্তা প্রতিযোগিতায় পারফর্ম করেন।   পটভূমি    তথ্যসূত্র    বহিঃসংযোগ      Miss Earth Foundation  Miss Earth Foundation Kids' I Love My Planet  2006 Miss Earth Press Presentation Fan Page  বিষয়শ্রেণী:ফিলিপাইনে সুন্দরী প্রতিযোগিতা বিষয়শ্রেণী:মিস আর্থ বিষয়শ্রেণী:২০০৬-এর সুন্দরী প্রতিযোগিতা বিষয়শ্রেণী:২০০৬-এ ফিলিপাইন
বেনকিসার বিজারণ বিক্রিয়া হল পলিসাইক্লিক অ্যারোমেটিক হাইড্রোকার্বনের হাইড্রোজেনেশান বিক্রিয়া। নিম্ন আণবিক ভরের অ্যামিন দ্রাবক হিসেবে, এবং সেই সাথে লিথিয়াম বা ক্যালসিয়াম ধাতু ব্যবহার করে মূলত ন্যাপথালিনের হাইড্রোজেনেশান করা হয়। এই বিক্রিয়াটি বির্চ বিজারণ বিক্রিয়ার আদলে সম্পন্ন হয়, যেখানে অ্যামোনিয়া দ্রাবক হিসেবে ব্যবহৃত হয়। এই বিক্রিয়ার মাধ্যমে অ্যামোনিয়ার স্ফূটনাঙ্কের (-৩৩°সে.) চেয়ে কম তামপাত্রাতেও বিক্রিয়া সম্পন্ন করা সম্ভব হয়েছে।  বিক্রিয়ার জন্য ইথাইলঅ্যামিন-ডাইমিথাইলঅ্যামিন দ্রাবকে ন্যাপথালিনের সাথে লিথিয়াম মেশানো হয় এবং প্রধান উৎপাদ হিসেবে উৎপন্ন হয় বাইসাইক্লো[৩.৩.০]ডেক-(১,৯)-ইন, বাইসাইক্লো[৩.৩.০]ডেক-(১,২)-ইন এবং বাইসাইক্লো[৩.৩.০]ডেকেন।এডউইন এম. কায়সের এবং রবার্ট এ. বেনকিসার "Δ9,10-Octalin" Org. Synth. ১৯৭০, ভলিউম ৫০, পৃষ্ঠা ৮৮ff. মার্ক ইনডেক্স, ১৩তম সংস্করণ.  frame|বেনকিসার বিজারণ বিক্রিয়া  তথ্যসূত্র  বহিঃসংযোগ বির্চ বিজারণ , ইনস্টিটিউট অব কেমিস্ট্রি, স্কোপজে, মেসিডোনিয়া  বিষয়শ্রেণী:ব্যক্তিনামাঙ্কিত বিক্রিয়া বিষয়শ্রেণী:জৈব জারণ-বিজারণ বিক্রিয়া
জগদীশ দেববর্মা  একজন ভারতীয় রাজনীতিবিদ এবং ত্রিপুরা উপজাতি এলাকা স্বায়ত্তশাসিত জেলা পরিষদের (টিটিএএডিসি) বর্তমান চেয়ারম্যান।   কর্মজীবন  দেবরমরণ ২০২১ সালের টিটিএএডিসি নির্বাচনে এমডিসি-এর হয়ে প্রতিদ্বন্দ্বিতা করেছিলেন যা ৬ এপ্রিল ২০২১-এ অনুষ্ঠিত হয়েছিল। তার দল টুইপ্রার আদিবাসী জাতীয়তাবাদী দল (আইএনপিটি) তিপ্রা মোথা সাথে  জোট গঠন করে। এবং ৫টি আসনে প্রতিদ্বন্দ্বিতা করে। জগদীশ জিরানিয়া নির্বাচনী এলাকা  আসনে জয়ী হোন এবং জেলা পরিষদের সদস্য হয়।  ১৯ এপ্রিল ২০২১,  শপথ গ্রহণ অনুষ্ঠানে জগদীশ দেববর্মা সর্বসম্মতিক্রমে নির্বাচিত হয় এবং টিটিএএডিসি এর চেয়ারম্যান  হিসাবে ঘোষণা করেন। তিনি দ্বিতীয়বারের মতো নবগঠিত কাউন্সিলের চেয়ারম্যান হিসেবে দায়িত্ব গ্রহণ করেন।   তথ্যসূত্র   বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:তিপ্রা মোথা পার্টির রাজনীতিবিদ বিষয়শ্রেণী:ইন্ডিজেনিয়াস ন্যাশনালিস্ট পার্টি অব তুইপ্রার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ভারতীয় রাজনীতিবিদ
যোসেফ এমিলি প্যাট্রিক ম্যাকমাস্টার (; জন্ম: ১৬ মার্চ, ১৮৬১ - মৃত্যু: ৭ জুন, ১৯২৯) কাউন্টি ডাউনের গিলফোর্ড এলাকায় জন্মগ্রহণকারী আইরিশ বংশোদ্ভূত প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন এমিলি ম্যাকমাস্টার নামে পরিচিত যোসেফ ম্যাকমাস্টার। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৮৮৮-৮৯ মৌসুমে যোসেফ ম্যাকমাস্টারের প্রথম-শ্রেণীর খেলোয়াড়ী জীবন চলমান ছিল। তার সমগ্র খেলোয়াড়ী জীবন একটিমাত্র টেস্ট ও প্রথম-শ্রেণীর ক্রিকেট নিয়ে গড়া ছিল। ক্রিকেটের ইতিহাসে একটিমাত্র প্রথম-শ্রেণীর ক্রিকেটে খেলায় অংশগ্রহণের ন্যায় অনবদ্য ঘটনায় নিজেকে জড়িয়ে রেখেছেন। এ খেলাটিই পরবর্তীকালে টেস্ট খেলায় মর্যাদা লাভ করেছিল। এভাবেই তার প্রথম-শ্রেণীর খেলোয়াড়ী জীবন মাত্র দুইদিনেই শেষ হয়ে যায়।  হ্যারো স্কুলে অধ্যয়ন করেন তিনি। বেশ কয়েকজন ক্লাব ক্রিকেটারের অন্যতম হিসেবে ১৮৮৮-৮৯ মৌসুমে ইংরেজ দলের সদস্যরূপে দক্ষিণ আফ্রিকা গমন করেছিলেন। অধিকাংশ প্রাদেশিক দলের বিপক্ষে ব্যাটসম্যান হিসেবে অংশ নিয়েছিলেন। তবে, কোনটিই প্রথম-শ্রেণীর মর্যাদাপ্রাপ্ত ছিল না। সাউথ ওয়েস্টার্ন ডিস্ট্রিক্টসের বিপক্ষে ব্যক্তিগত সর্বোচ্চ অপরাজিত ৩৪ রান তুলেন।South Western Districts v R.G. Warton's XI 1888-89   টেস্ট ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ২৫ মার্চ, ১৮৮৯ তারিখে কেপটাউনে স্বাগতিক দক্ষিণ আফ্রিকা বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তার পরের স্থানেই অবস্থান করছেন রেজিনাল্ড উড।  ২৫ মার্চ, ১৮৮৯ তারিখে কেপটাউনে সিরিজের দ্বিতীয় টেস্ট খেলার জন্যে তাকে মনোনীত করা হয়েছিল। ইংল্যান্ড প্রথমে ব্যাটিং করে ২৯২ রান তুলে। নয় নম্বরে ব্যাটিংয়ে নামেন। প্রথম বলেই শূন্য রানে বিদেয় নেন তিনি। দক্ষিণ আফ্রিকার দুই ইনিংস ৪৭ ও ৪৩ রানে গুটিয়ে যায়। ইংরেজ তারকা ক্রিকেটার জনি ব্রিগসের ২৮ রান খরচায় ১৫ উইকেট লাভ খেলার উল্লেখযোগ্য ঘটনা ছিল। খেলাটি মাত্র দুইদিনেই শেষ হয়ে গিয়েছিল।South Africa v England, Cape Town 1888-89   অবসর  ক্রিকেট খেলা থেকে অবসর গ্রহণের দুই মৌসুম পর দক্ষিণ আফ্রিকায় তিনটি প্রথম-শ্রেণীর খেলায় আম্পায়ারিত্ব করেন।Emile McMaster as umpire ৭ জুন, ১৯২৯ তারিখে ৬৮ বছর বয়সে লন্ডনে যোসেফ ম্যাকমাস্টারের দেহাবসান ঘটে।   তথ্যসূত্র    আরও দেখুন   ফিশ মার্কহাম  ডেভিড আয়রনসাইড  এক টেস্টের বিস্ময়কারী  ইংরেজ টেস্ট ক্রিকেটারদের তালিকা  ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর  টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা‎   বহিঃসংযোগ       বিষয়শ্রেণী:১৮৬১-এ জন্ম বিষয়শ্রেণী:১৯২৯-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ ক্রিকেট আম্পায়ার
থাম্ব|গ্রন্থাগার ভবন থাম্ব|লাইব্রেরির ভিতরে ফ্রাঙ্কফুর্ট বিশ্ববিদ্যালয় গ্রন্থাগার (জার্মান: Universitätsbibliothek Frankfurt am Main বা Universitätsbibliothek Johann Christian Senckenberg)  জার্মানির ফ্রাংকফুর্ট এ গ্যাটে বিশ্ববিদ্যালয়ে অবস্থিত একটি গ্রন্থাগার। জার্মান বিশ্ববিদ্যালয়ের গ্রন্থাগারগুলোর মধ্যে অন্যতম গ্রন্থাগার এটি। গ্রন্থাগারটি প্রাচীনতম গ্রন্থাগারও বটে।   সংক্ষিপ্ত বিবরণ  পনেরো শতকের দিকে শহরের লাইব্রেরী হিসেবে এর গোড়া পত্তন হয়। ১৯১৪ সালে ফ্রাঙ্কফুর্ট বিশ্ববিদ্যালয় প্রতিষ্ঠার পর একে বিশ্ববিদ্যালয়ের অধীনে আনা হয়। বিশ্ববিদ্যালয় কর্তৃপক্ষ তখন থেকে এই গ্রন্থাগার রক্ষণাবেক্ষণ করছে।  ফ্রাঙ্কফুর্ট বিশ্ববিদ্যালয় গ্রন্থাগারটি Collection of German Prints এর সদস্য প্রতিষ্ঠান।    বহিঃসংযোগ   Homepage   German Libraries: A Portrait - Hesse   Geschichte der Stadt- und Universitätsbibliothek Frankfurt am Main  বিষয়শ্রেণী:ফ্রাঙ্কফুর্ট বিশ্ববিদ্যালয় বিষয়শ্রেণী:জার্মানির গ্রন্থাগার বিষয়শ্রেণী:১৯১৪-এ প্রতিষ্ঠিত
thumb|চান্দ্র দিন সম্পন্ন হওয়ার দৃশ্য  চান্দ্র দিন হলো চাঁদের সূর্যের সাপেক্ষে তার অক্ষের উপর ঘূর্ণন সম্পন্ন করার সময়কাল। মহাকর্ষীয় প্রবাহাবদ্ধতার জন্য এটি পৃথিবীর চারপাশে প্রদক্ষিণ করতে চাঁদের যে সময় লাগে তার সমান এবং একই চাঁদের ধাপে ফিরে আসতে আরও ২.২ পৃথিবী দিন। চান্দ্র দিন মোটামুটি ২৯  পৃথিবী দিন, যা এক চান্দ্র মাসের সমান,  এবং যার সময় পূর্ণ দৈনিক চক্র অন্তর্ভুক্ত।  প্রধান সংজ্ঞা  খ-বলয়ে স্থির নক্ষত্রের সাথে সম্পর্কিত, চাঁদের কক্ষপথ সম্পূর্ণ করতে ২৭ পৃথিবী দিন, ৭ ঘণ্টা, ৪৩ মিনিট, ১২ সেকেন্ড সময় লাগে; যাইহোক, যেহেতু পৃথিবী-চাঁদ পদ্ধতি একই সময়ে সূর্যের চারপাশে অগ্রসর হয়, তাই চাঁদকে একই পর্যায়ে ফিরে যেতে আরও দূরে যেতে হবে। গড়ে, এই যুতিকাল ২৯ দিন, ১২ ঘন্টা, ৪৪ মিনিট, ৩ সেকেন্ড, পৃথিবীতে চান্দ্র মাসের দৈর্ঘ্য। সঠিক দৈর্ঘ্য সময়ের সাথে পরিবর্তিত হয় কারণ সূর্যের চারপাশে পৃথিবী-চাঁদ পদ্ধতির গতি এক বছরে তার উপবৃত্তাকার কক্ষপথের বিকেন্দ্রতা, কক্ষপথের বেগের ভিন্নতার কারণে সামান্য পরিবর্তিত হয়, এবং এর পর্যবেক্ষিত, আপেক্ষিক, গড় মান সম্পর্কে অন্যান্য পর্যায়ক্রমিক এবং বিকশিত পরিবর্তনের সংখ্যা, যা সূর্য ও সৌরজগতের অন্যান্য সংস্থাগুলির মহাকর্ষীয় বিভ্রান্তির দ্বারা প্রভাবিত হয়।  ফলস্বরূপ, চাঁদের নির্দিষ্ট বিন্দুতে দিনের আলো শুরু থেকে শেষ পর্যন্ত প্রায় দুই সপ্তাহ স্থায়ী হবে, তারপরে চান্দ্র রাতের প্রায় দুই সপ্তাহ।  অন্যান্য অর্থ  "চান্দ্র দিন" বলতে পৃথিবীর উপর কোনো বিন্দুতে দুই চন্দ্রোদয় বা উচ্চ চাঁদের মধ্যেকার সময়কেও বোঝাতে পারে। এটি সাধারণত ২৪-ঘণ্টার পৃথিবী দিনের থেকে প্রায় ৫০ মিনিট বড় হয়, কারণ পৃথিবীর চারিদিকে চাঁদের আবর্তনের অভিমুখ পৃথিবীর আহ্নিক গতির অভিমুখের সমান।  "চান্দ্র দিন" শব্দটি রাত ও দিনের ক্ষেত্রেও ব্যবহৃত হয়, অর্থাৎ চান্দ্র রাতের বিপরীত। এক্ষেত্রে চান্দ্র দিন ও চান্দ্র রাত প্রায় দুই পৃথিবী সপ্তাহ বা ১৪ পৃথিবী দিনের সমান হয়। "চান্দ্র দিন" শব্দের এই অর্থ তাপমাত্রার ব্যাপক পার্থক্য নিয়ে আলোচনায় বহুল প্রচলিত, যেমন চান্দ্র রোভার নিয়ে আলোচনা। উদাহরণ: সোভিয়েত ইউনিয়নের লুনা মহাকাশযান এক চান্দ্র দিনের (দুই পৃথিবী সপ্তাহ) জন্য তৈরি করা হয়েছিল, কিংবা ভারতের চন্দ্রযান-৩ এর প্রজ্ঞান রোভার কেবলমাত্র চান্দ্র দিনের (১৪ পৃথিবী দিন) সময়ে কাজ চালাতে পারে।  চন্দ্র পঞ্জিকা কিছু চান্দ্র পঞ্জিকায়, যেমন বিক্রম সংবতে, এক চান্দ্র দিন বা তিথি বলতে চান্দ্র মাসের ৩০ ভাগের এক ভাগকে বোঝায়।  আরও দেখুন  চান্দ্রসৌর বর্ষপঞ্জি  সোল – এক মঙ্গল সৌর দিন  তথ্যসূত্র  বহিঃসংযোগ  Lunar days and other lunar data for many different cities. Lunarium.co.uk.  Lunar Standard Time (LST)  lunarclock.org.  বিষয়শ্রেণী:চাঁদের কক্ষপথ বিষয়শ্রেণী:সময়ের একক
গুণেন্দ্রনাথ রায় মানভূমে বাংলা ভাষার অধিকারের জন্য আন্দোলন করেছিলেন। বাংলা ভাষার অধিকারের জন্য তিনি রজনীকান্ত সরকার এবং শরৎচন্দ্র সেন জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন।  আন্দোলন মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়।Circular of District Inspector of Schools, Manbhum under No. 700. IIG-5-48, Purulia, 8 March, 1948 to all the Sub-Inspectors of Schools of the District সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তারা সুদৃঢ় আন্দোলন করেন। ১৯৪৮ থেকে ১৯৫৬ এই আন্দোলন তীব্র ভাবে প্রতিভাত হয়। এরপর ১৯৫৬ সালে ভারত সরকার মানভূম জেলা ভেঙ্গে  পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) যুক্ত করতে বাধ্য হয়।   আরো দেখুন  বাংলা ভাষা আন্দোলন (মানভূম)  ভারতে বাংলা ভাষা আন্দোলন  তথ্যসূত্র  বিষয়শ্রেণী:লোকসেবক সঙ্ঘের রাজনীতিবিদ বিষয়শ্রেণী:পুরুলিয়া জেলার ব্যক্তি